Sandholmen naturreservat

Sandholmen naturreservat utgjøres av en liten holme innerst i Hundesundet i Bærum, og sjøområdet rundt på nordvestsiden. Tellinger har vist betydelige svingninger i antallet hekkende sjøfugl i Oslofjorden. Mange arter skifter gjerne hekkeplass fra en sesong til en annen, og antallet fugler på en lokalitet kan derfor vareiere mye fra år til år. Det er likevel viktig at det finnes arealer som er uforstyrret og avsatt til fuglenes reproduksjon. I reservatet er vegetasjon og dyr, herunder reir og egg, fredet mot enhver skade, ødeleggelse og unødig forstyrrelse. Camping og bålbrenning er forbudt, og i tiden 1. mars til og med 1. oktober er all ferdsel i reservatet forbudt. Referanser